На основу члана 19. Правилника за суфинасирање пројеката за остваривање јавног интереса у области јавног информисања („Сл. Гласинк РС“ број 16/16 и 8/17), Комисија за спровођење јавног позива за суфинансирање пројеката за остваривање јавног интереса у области јавног информисања на територији општине Владичин Хан, на седници одржаној дана 26. 05.2020. године даје следећи предлог:

**ПРЕДЛОГОДЛУКЕ**

**О ДОДЕЛИ СРЕДСТАВАЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2020. ГОДИНУ**

Јавни позив за учешће на општем конкурсу за суфинасирање пројеката из буџета општине Владичин Ханради остваривања јавног интереса у области јавног информисања у 2020. години расписан је 27.01. 2020. године, а закључен 13.02.2020. године. Решењем Општинског већа број 06-28/2/20-III од 16.03.2020. године формирана је Комисија за спровођење јавног позива за суфинансирање пројеката за остваривање јавног интересауобласти јавног информисања на територији Општине Владичин Хан у2020. години (у даљем тексту Комисија) у следећем саставу: Радоман Ирић новинар, из Врања; Милорад Додеровић новинар, из Ниша и Светлана Јовановић Николићновинар из Владичиног Хана. По наведеном решењу послове Секретара комисије обавља Зоран Цветковић економистаиз Владичиног ХанаПредседник Комисије био је Радоман Ирић.

По истеку рока за подношење пријава по коникурсу за спровођење јавног позива за суфинансирање пројеката из области јавног информисања на територији општине Владичин Хан за 2020.годинудо дана 13.02.2020. године укупно је стигло 35 пројеката. Комисија за проверу документације, након спроведеног поступка допуне, а у вези документације која недостаје појавном позиву, је утврдила да услове конкурса испуњава 35. учесника конкурса, тако да су чланови Комисије расправљали само о њима. Предметним конкурсом за ову намену су опредељена средства у износу од 3.600.000,00 динара.

Комисија је одржала две седницу и тодана 22. 05. 2020. gодине и дана 26.05. 2020. године на којима су чланови комисије изабрали председника Комисије а затим оцењивали пројекте имајући у виду намену и циљ Конкурса, као и критеријуме предвиђене конкурсом. О раду комисије на овој седници секретар је водио записник у оквиру кога је сачињена Информација Комисије где је табеларно и уредно забележена оцена и мишљење комисије за сваки од приспелих пројеката и предлог средстава за суфинансирање пројеката. За сваки од пројеката забележено је и да ли су чланови комисије одлуку донели једногласно или већином гласова. Записник са седнице и Информацију Комисије потписали су сви чланови комисије и ти документи представљају образложење уз сваки разматрани пројекат и саставни су део конкурсне документације.

Од разматраних 35 пројеката, чланови Комисије су подржали 12 пројекта за које су сматрали да су квалитетни, добро образложени и да испуњавају критеријуме конкурса, а посебно да доприносе остваривању јавног интереса у области јавног информисања на територији општине Владичин Хан. Приликом одлучивања о висини додељених средстава Комисија је ценила адекватну спецификацију буџета.

**Подржани су следећи пројекти:**

|  |  |  |  |  |  |
| --- | --- | --- | --- | --- | --- |
|  | **Подносилац пријаве** | **Назив пројеката** | **Износ тражених средстава** | **Износ**  **додељених средстава** | **Образложење** |
| **1.** | ТВ Инфо пулс  доо Врање  Ивана Ђорђевић  Методиев | Очување традиције ханског краја кроз промоцију старих заната | 775.000 | **300.000** | Промоција старих заната је увек актуелна тема. Апликант је предочио задовољавајући број медијских садржаја са јасном динамиком реализације пројекта. Због недовољног износа средстава која је на конкурсу одвојила локална самоуправа, потребно је ревидирати буџеет. Комисија је одлучила да се пројект подржи са 300.000 динара, уз препоруку да се буџет ревидира у складу са одобреним средствима. |
| **2.** | ИПЦ општине Влад. Хан  доо Владичин Хан  Снежана Динић | Малина Хана | 785.000 | **500.000** | Тема пројекта Радио Хана „Малина Хана“ без сумње је занимљива, а апликант је комплетну материју обрадио и понудио на начин који ће бити у јавном интересу грађана Владичиног Хана и допринети бржем укупном привредном и друштвеном развоју ове средине, која иначе има дугу и успешну традицију у подизању и преради воћа и поврћа. Комисија је одлучила да овај пројект подржи са 500.000 динара уз препоруку да се буџет ревидира. |
| **3.** | ИПЦ општине Влад. Хан  доо Владичин Хан  Снежана Динић | Успешни примери европске интеграције општине Владичин Хан | 475.000 | **150.000** | Тема пројекта Радио Хана „Успешни примери европскихј интеграција“ без сумње је значајна за целу Србију, па тиме и за општин Владичин Хан. Апликант је приложио разрађен опис активности, чија ће реализација допринети укупним резултатима приближавања Србије Европској унији. Због тога је комисија одлучила да овај пројект подржи са 150.000 динара, уз напонену да апликант ревудира понуђену буџет. |
| **4.** | Ритам д.о.о.  Небојша Алексић | Привредни развој Владичиног Хана | 960.000 | **100.000** | Апликант је понудио значајну тему за ову средину – „Привредни развој Владичиног Хана“, као и потребан број медијских садржаја. Пројект је разрађен, како у прганизацији, тако и самој медијској реализацији, чиме се задобвољава јавни интерес грађана Владичиног Хана. Комисија је одлучила да пројект подржи а 100.000 динара уз напомену да подносилац пријаве ревидира понуђени буџет. |
| **5.** | Радио телевизија Врање доо Врање  Зоран Величковић | Слике Хана | 1.000.000 | **700.000** | Понуђених 100 медијских садржаја у серијалу „Слике Хана“ биће од великог значаја за укупан друштвени развој и квалитет живота становника општине Владичин Хан. Апликант, који добро познаје информативну климу локалне самоуправе, понудио је употребљив пројект и план његове реализације, због чега је комисија одлучила да га подржи са 700.000 динара уз сугестију да ревидира буџет у складу са одобреним средствима. |
| **6.** | Центар за едукацију и развој/Југмедиа | Пољопривредник по мери тржишта | 500.000 | **300.000** | Најкраће: добро изабрана и корисна тема, добро написан и разрађен поројект, са довољним бројем медијских садржаја, прецизном организациом посла и реализациом теме.Хендикеп је што се са скромним средствима, која су лимитирана буџетом конкурса, не могу у потпуности реализовати све планиране активности. комисија је одлучила да пројект подржи са 300.000 динара. |
| **7.** | ОК РАДИО д.о.о. Врање  Оливера Владковић | Информисањем ка унапређењу положаја социјално угрожених грађана | 768.000 | **200.000** | Тема пројекта „Информисањем ка унапређењу положаја социјално угрожених грађана“, свакако спада у ред оних које су од јавног интереса грађана опоштине Владичин Хан, која је до јуче грцала у великм друштвеним проблемима и немаштни. Комисија је одлучила да овај пројект подржи са 200.000 динара уз жаљење што у буџету конкурса није било више средстава. |
| **8.** | Врањска плус  доо Врање  Маријан Стошић | Радимо и градимо за модеран Владичин Хан | 1.000.000 | **600.000** | Пројект „Градимо и радимо за модеран Влдичин Хан“ који се бави презентациом капитралних развојних пројеката, као и комуналним програмом у 2020. години, јесте један од кључних проблема који спада у списак пројеката кпји су од јавног инереса за грађане Владичиног Хана. Комисија је зато одлучила да га подржи са 600.000 динара. |
| **9.** | Удружење „Зелени хоризонти“  Ханинфо-Влад. Хан  Милан Вучковић | Подстицај инвестиционог улагања кроз промоцију атрактивног привредног амбијента | 500.000 | **350.000** | Комисија је заузела став да је ово најбоље одабрана и најзначајнија тема на овогодишњем конкурсу општине Владичин Хан. Аутори пројекта су понудили довољан број медијских садржаја (репортаже, извештаје, интервјуе, аутио и фото записе, видео материјале, тако да то чини склад са јавним интересом грађана општине Владичин Хан. Напомена: ревидирати буџет у складу са одобрених 350.000 динара. |
| **10.** | Центар за јавно заговарање демократије-ЦЕДЕМ  Дејан Димић | Еко рапорт | 337.000 | **100.000** | Аутор пројекта нуду 45 медихсјих садржаја на тем заштите животне средине, које ће заједо радити искусни новинари и млади и средњошколци из Владичибог Хана у оквиру радионице медијске писмености. На овај начи ће се, подизањем медијске писмености младих, оставарити још један циљ – еколошка едукација младих, што јесте од јавног интереса за општину. Пројект је подржана са скромних 100.000 динара. |
| **11.** | Друштво за новинско издавачку делатност Дан Граф д.о.о.  Душан Митровић | КОРИДОР 10- подстицај развоју Владичиног Хана | 297.000 | **50.000** | „Коридор 10 – подстицај развоју Владичиног Хана“ је нова, захвална тема, којом се анализирају потенцијални бенефити који су производ овог међународног коридора. Апликант је предложио довољан број медијских садржаја (чак и посебан додатак у новинама), што би хан и југ Србије учинили инрересантнијим и занимљивијим за будуће инвеститоре. Комисија је одлучила да се пројект подржи са 50.000 динара. |
| **12.** | Инфоактивист-Организација за развој и демократију Бујановац  Јелена Урошевћ | Промоција друштвене одговорности цивилног друштва на југу Србије на српском и ромском језик | 450.000 | 150.000 | Комисија је проценила да је тема апликанта „Промоција друштвене одговорности цивилног друштва на југу Србије на српском и ромском језику“ од јавног интереса за грађане ове општине, имајући у виду пре свега чињеницу да у Владичином Хану раде свега 2-3 организације грађанског друштва. Комисија је одлучила да овај пројект подржи са 150.000 динара, уз препоруку да се буџет ревидира у складу са овим средствима. |
| **Укупан износ додељених средстава** | | | | | **3.500.000,00** |

Комисија није предложила финансијску подршку реализацији пројеката, за које је проценила да нису на нивоу испуњења критеријума наведених у Конкурс, односноЧланови да међу пројектима који нису добили средства, има оних који заслужују пуну пажњу јавности али су овога пута били финансијски ускраћени, јер се скромним средствима предвиђеним за овај конкурс, нису могли задовољити и њихови захтеви.

**Комисија није подржала следеће пројекте:**

|  |  |  |  |  |
| --- | --- | --- | --- | --- |
| **Р.бр.** | **Подносилац пријаве** | **Назив пројеката** | **Износ тражених средстава** | **Образложење** |
| **1.** | „Центар за истраживање миграција“  Биљана Јовић | ТВ продукција хроника националних мањина | 912.000 | Пријава на конкурс није прецизно адресирана па комисија није могла да установи од кога се траже средства за реализацију пројекта. Сам пројект се бави начелним, општим питањима ове теме, па с обзиром да се не дотиче питања положаја националних мањина у Владичином Хану, комисија овај пројект није подржала. |
| **2.** | ТВ Инфо пулс  доо Врање  Ивана Ђорђевић  Методиев | Привредни развој општине Владичин Хан | 345.000 | Тема „Привредни развој општине Владичин Хан“ свакако језначајна и захтевна тема за грађане ове локалне самоуправе. Међутим, Пријава за конкурс је неисправна у делу тачке 3.12, што уноси забуну у комплетну реализацију пројекта. Зато је комисија одлучала да га не подржи. |
| **3.** | Мултикултура Србије  Љубомир Костић | Права могућност запошљавања инвалида рада у Владичином Хану | 200.000 | Тема пројекта „Праваи могућности запошљавања инвалида рада у Владичином Хану“ је значајна и увек пожељна тема за остваривање јавнох интереса у овој средини. Апликант се међутим, у пријави бави општим – начелним питањима ове теме где једниоставно нема инвалида рада из ове средине. Зато је комисија одлучила да овај пројек не подржи. |
| **4.** | Новости дана.рс доо Ниш-Медијана  Драгана Костић | Туризам и угоститељство као лек за незапосленост и сиромаштво у општини Владичин Хан | 520.000 | Чланови комисије су запазили да је апликант овом темом у Владичином Хану конкуриао 2019. и 2018. године, када је одбијен. Такође је овом темом, последњих 2-3 године, апликант конкурисао код више локалних самоуправа јужне и југоисточне србије. Због тога је комисија оценила да се овде ради о неозбиљном кандидату који на овај начин потцењује јавни интерес грађана Хвадичинох Хана, што је довољна разлог да се пријава не прихвати. |
| **5.** | Новинско издавачко предузеће „Нови Српски венац“ О.Д. Бујановац  Андон Димитријевић | Остварива-ње јавног интереса у области јавног информисања у 2020. години | 128.000 | Тема“ Остваривање јавног интереса у обкасти јавног информисања у 2020. години“ није тема за овај конкурс општине Владичин Хан. Заправо, ово је типичан покушај да се на конкурсу добију средства за свакодневно информисање (политика, привреда, друштвени живот, здравство, образовање, животна средина, култура...) због чега је Комисија одлучила да овај пројект не подржи. |
| **6.** | Савез Срба из региона  Миодраг Линта | Српско коло  Владичин Хан | 250.000 | Комисија је запазила да оваквим пројектом апликант конкурише у више општина Србије. Сам пројект је тако и конципиртан – исувише је општ без препознатљивих елемената који се тичу локалне самоуправе у Владичином Хану. Уз то, часопис „Српско коло“ се не дистрибуира у овоој средини на упобичајен начин, па је комисија одлучила да пријаву не порихвати јер се њоме у потпуности не сотварује јавни Интерес грађана Владичиног Хана. |
| **7.** | ДОО Реорганизација Ниш  Драгана Костић | Да роде не заобилазе Владичин Хан | 210.000 | Чланови комисије су запазили да је апликант овом темом у Владичином Хану конкурисао претходне године када је одбијен. Такође је овом темом, последњих 2-3 године, конкурисао код више локалних самоуправа југоисточне Србије. Због тога је комисија оценила да се овде ради о кандидату који на овај начин потцењује јавни интерес грађана Хвадичинох Хана, што је довољна разлог да се пријава не прихвати. |
| **8.** | Агенција за медијско стваралаштво „ Југспорт.нет Лебане  Вукашин Стевановић | Спорт за здрав живот | 250.000 | Пријава на конкурс за пројект „Спорт за здрав живот“ није прецизно адресирана па комисија није могла да установи од кога се траже средства за реализацију пројекта. Сам пројект се бави начелним, општим питањима и организацијом посла ове теме, а заобилази се суштина – рад на терену и очекивани резултати тог рада. Због тога је комисија одлучила да ову пријаву не подржи. |
| **9.** | ИПЦ општине Влад. Хан  доо Влад. Хан  Снежана Динић | Живот око нас | 965.000 | Комисија је ову пријаву одбила јер се из ње, као идодатно прикупљених информација, није уверила да овај медиј постоји у онформативном простору општине Владичин Хан. Ако пак постоји, комисији нису познати било какви резултати рада медијске куће која се зове „Телевизија Хан“. |
| **10.** | Новинска агенција Инфопресс ДБС Лесковац  Братислав Илић | Сва блага Владичиног Хана | 100.000 | Чланови комисије нису препознали коме је упућена пријава за финансирање пројекта „Сва блага Владичиног Хана“. Такође, значај пројекта,, циљ, циљне групе, а посебно опис реализације активности нису прецизно објашњенои и не прате тему пројекта. због чега је Комисија одлучила да пројект не подржи. |
| **11.** | Ритам д.о.о.  Небојша Алексић | У борби за наталитет- Победимо белу кугу | 960.000 | Апликант, ТВ „Ритам“ понудио је једну стару, истрошену тему са којом је конкурисао на више места. Описом теме, тачка 3.5, побројани су општи проблеми ове теме , а да се није ушло у проблематику ове локалне самоуправе, а посебно на начин реалуизације и резултате примене пројекта. Из тих разлога овај пројект није подржан. |
| **12.** | Радио телевизија Врање доо Врање  Зоран Величковић | Градимо- Радимо | 723.340 | Апликант, Портал Радио телевизије Врање, одабрао је занимљиву тему – решавање инфраструктурних проблема у општини Владичин Хан. Међутим, од набрајања неких скоро уопштених и универзалних инфраструктурних проблема, није се даље отишло. Апликант је изоставио да прецизно поброји шта ће се то у 2020, градити у Владичином Хану и какве ће користи имати грађани од тога. Из тих разога Комисија ја одбила да подржи овај пројект. |
| **13.** | Радио телевизија Врање доо Врање  Зоран Величковић | Ми ћемо овако | 703.600 | Медијски серијал „Ми ћемо овако“ са прецизним садржајем (понудом) и захвалним бројем медијских садржаја, заслужује пажњу јавности. Очување културе и традиције, уз неговање музичких садржаја овога краја, јесу у јавном интересу грађана општине Владичин Хан, али имајући у виду да овај медиј није доступан грађанима општине Владичин Хан, комисија овај пројекат није подржала. |

|  |  |  |  |  |
| --- | --- | --- | --- | --- |
| **14.** | Врањска плус д.о.о. Врање  Маријан Стошић | Знаменити Ханчани | 750.000 | Комисија није подржала пројект Портала Телевизије „Врањска плус“. Ауторима пројекта се сугерише да овој озбиљној теми приђу тимски, како ср не би огрешили о велика имена ханске историје. Списак „Знаменитих Ханчана“ који је понуђем уз пројект је недовољан, површан и не образложен на друштвено прихватљив начин. |
| **15.** | Центар за лепоту, лепоту и традицију МЕД  Марија Николић | Упознај Overload | 174.000 | Анализирајући пријаву за пројект „Упознај Оverload“, комисија је проценила да је ово централна културна манифестација за младе не само општине Владичин Хан.Међутим, апликант својим пројектом, организациом посла, медијским садржајима, не улива поверења да ће својим капацитетима, са једне географске дистанце, успети да допринесе даљој афирмацији овог фестивала, због чега Комисија није прихватила да га подржи. |
| 16. | ПР агенција за производњу и емитовање тв програма ПС МЕДИА Врање  Пеђа Стојменовић | У ханском атару | 447.000 | Анализирајући ову пријаву, комисија је закључила да се ради о новој, непрепознатљивој продукцији која, из тог разлога, неће успети да пласира овако значају тему. Осим тога, уз горњу опаску, апликант нуди један пројект који има поприлично велику цену, због чега је комисија проценила да га не подржи. |
| 17 | Кopernikus cable network  Владан Митић | Заштита животне средине у Владичином Хану | 780.000 | Понуђена тема „Заштита животне средине у Владичином Хану“, односно њен опис у тачки 3.1 и оно што се нуди у тачкама 3.5 и 3.6 ... и сви следећи, тотално нису у складу, па се стиче утисак да су аутори пројекта помежали садржаје више различитих пројеката, а ову пријаву, без оправдања, подвели под име заштите животне средине. То је разлог због кога је пријава одбијена. |
| **18.** | Предузеће за производњу и промет рачунарске опреме Direct Link д.о.о. Београд | Енергетска ефикасност у општини Владичин Хан | 50.000 | Енергетска ефикасост је превише озбиљна тема, коју аутор/и, покушавају краћим путем пребацити на овај терен. Садржај пријаве, опис, циљеви пројекта, организација посла... посебно чињеница да се часопис не дистрибуира у Владичином Хану, упутили су комисију на закључак дасе овај пројект не подржи. |
| **19.** | Предузеће за производњу и промет рачунарске опреме Direct Link д.о.о. Београд | Еко општина Владичин Хан | 130.000 | Све што је речено у образложењу пројекта претходне пријаве, важи и за ову, с оибзиром да је реч о истом апликанту. Без намере да било кога увредимо, Комисија је констатовала да се, не само овој вашној теми (екологија) , мора прићи организованије, са више елемената који упућују на закључак да је ово од јавног интереса за Владичин Хан. Дакле, и ова пријава је није ушла у ред оних које ће бит финансијски подржане од општине Владичин Хан. |
| **20.** | Јужне вести  Simplicity d.o.o.  Витомир Огњановић | Владичин Хан у слици и речима | 341.000 | Подносилац пријаве није прецизирао адресу којој се обраћа за финансирање пројекта,чиме се сврстао у ред оноих малобројних чија пријава за финансирање пројекта није исправна. Из тог, не би смо рекли формалног разлога, Комисија је одлучила да се не подржи пројект „Владичин Хан у слици и речи“. |
| **21.** | Агенција за производњу кинематографских дела, аудио визуелних производа и ТВ програма Helloanimation-Ниш | Туристичка тура кроз општину Владичин Хан | 470.000 | Комисија је прегласавањем одлучила да се овај пројект не прихвати, уз образложење да је апликант са овом темом конкурисао код више локалних самоуправа, што упућује на закључак да ће се пројект реализовати на рутински начин. Замерка је такође да се за четири репортаже тражи превише средстава, па комисија из тих разлога није прихватила овај пројект. |
| **22.** | Динком К-1 д.о.о. Лесковац  Нинослав Живковић | Да нас има више | 961.440 | Ова медијска кућа је непрепознатљива на територији општине Владичи Хан, па самим тим понуђена тема у пројектној пријави није од јавног значаја за грађане ове општине. Комисија је зато одлучила да овај пројект не прихвати. |
| **23.** | Регионална информативна агенција ЈУГ пресс  Љиљана Стојановић | Исте шансе за све | 440.000 | Из пријаве Агенције ЈУГ прес остало је нејасно на чију је адресу она упућена (прва колона – за конкурс или појединачна давања). Код самог пројекта „Исте шансе за све“ остало је прилично нејасно како ће се он реализовати и пре свега – то је кључна примедба, какви се резултати очекују, односно одрживост резултата овог пројекта. Све то је определило чланове Комисије да не подрже овај пројект. |

Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2020. години

БРОЈ: 06-44/2/20-III

Чланови Комисије:

1. Радоман Ирић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, председник
2. Милорад Додеровић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан и
3. Светлана Јовановић-Николић:\_\_\_\_\_\_\_\_\_\_\_\_\_\_\_\_\_\_\_\_ , члан Комисије

У Владичином Хану, дана 26. 05. 2020. године